Lolland-Falsters Stifts-Tidende, 1841-01-03
Mandagen den 28de December 1840 afholdtes paa Nykjøbings Raadstue, ifølge forudgangen Jndbydelse til endeel af denne Byes og nogle enkelte af Stubbekjøbings, Nysteds (fra denne Bye mødte Jngen) og Saxkjøbings valgberettigede Borgere, et Prøve-Valg paa en Deputeret for disse Byer til de næste Stænderforsamlinger. At Prøve=Valget saaledes egentlig kun foretoges af de Valgberettigede i Nykjøbing, maa være Enhver indlysende; imidlertid havde de Tilstedeværende fra de andre Byer, dog herved Leilighed til at gjøre sig bekjendt med de Anskuelser, der, med Hensyn til Valget, ere de herskende hos Pluraliteten af Nykjøbings Vælgere, hvilket vistnok stedse maa ansees gavnligt, og meget bidrage til at forebygge at Stemmerne spredes paa Mange, noget, der saare let kan give et daarligt Resultat. Af de Mænd, der ved dette Valg erholdt de fleste Stemmer, vare de tvende kongelige Embedsmænd, hvoraf den ene erholdt 18 og den anden 11 Stemmer. Foruden disse erholdt den forrige Deputerede og hans Suppleant hver 12 Stemmer. Den sidstnævnte Embedsmand og den forrige Suppleant erklærede, at de ikke saae sig istand til at modtage et paa dem muligen faldende Valg, hvorimod den førstnævnte Embedsmand forlangte Betænkningstid. Den forrige Deputerede var fraværende, og kunde derfor ikke erklære sig i Henseende til et muligt Valg paa ham; men vi have al Grund til at antage, at naar Medborgeres Tillid til ham viser sig ved et Gjenvalg, vil han atter opoffre det rolige Hjem for at tjene Fædrelandet, og ikke skye en Stænderdeputerets møisommelige Arbeide, der – vi have desværre seet det - selv naar det er frugtbringende, ei altid lønnes med Vælgeres Skjønsomhed, men endog af Enkelte med de ondskabsfuldeste Sandhedsfordreielser og Usandheder. Nykjøbing har altsaa ved dette Prøve=Valg. fremstillet tvende Valgcandidater. Hvorvidt den Ene, der som sagt er kongelig Embedsmand, efter udløben Betænkningstid vil erklære sig for eller imod et muligt Valg paa ham, derom kunne vi naturligviis endnu ingen bestemt Mening have Men vi ansee det for Pligt ved denne Leilighed at henlede Vælgernes Opmærksomhed paa - hvad vi nyligen have seet bemærket i et andet Valgdistrict, og hvoraf Sandheden desværre er iøinefaldende at den moralske Jndflydelse af Embedsmændenes Afhængighedsforhold til Regjeringen maa ansees at være i høi Grad forøget ved Rescriptet af 31te October. Det er derfor ogsaa høist naturligt, at Betænkeligheder kunne opstaae, naar man paa nærværende Tid seer en kongelig Embedsmand fremstillet som Valgcandidat, og disse ville betydelig forstørres, dersom Embedsmanden tillige er Aspirant til Befordring. Vi fandt derfor aldeles intet fornærmeligt for Valgcandidaten *) deri, at en af de fra de andre Byer indbudne vælgere ved PrøveValget anmodede ham om at aflægge en saadan Bekjendelse af sin politiske Tro, at de, der ellers ikke tilfulde kunde kjende ham, derved maatte sættes istand til at begrunde deres Valg. Vi fandt denne Anmodning langt mere at være aldeles i sin Orden hvorfor vi forene os med hiin Vælger og at opfordre den ærede Valgeandidat til snarest muligt at gjøre vælgerne i Stubbekjøbing, Nysted og Saxkjøbing (der naturligviis ikke kunne have den Leilighed til saa nøie at kjende ham, som vælgerne i Nykjøbing) bekjendte med hans politiske Anskuelser, i Særdeleshed med Hensyn til de for Øieblikket saa almindelige og levende Folkeønsker og statsretlige Garantier, hvorefter man bedst vil være istand til at rette sig ved det forestaaende Valg. En Vælger. Vel tillod en tilstedeværende vælger sig at yttre saadant men, i Sandhed, vi fandt denne Yttring baade utilladelig dum og fornærmelig mod alle vælgerne udenfor Nykjøbing. Nei, fornærmelig og i høi Grad indignerende var den Opførsel, denne vælger - efter Sigende – skal have viist mod en Jkke=Valgberettiget, der som rolig Tilskuer havde indfundet sig ved Prøve=Valget, men som af ham blev bort Anmærkning. Stænderinstitutionen er i sine Virkninger fælles for Alle. Enhver - hvad enten han er valgbar, valgberettiget eller ingen af Deelene – seer med lige Jnteresse de forestaaende Valg imøde, og har derfor og en naturlig Ret til at deeltage i Discussionerne, der gaae forud for Valghandlingen. Holdes et Prøvevalg i Privatmands Huus, da har denne Ret til at indbyde eller nægte Adgang hvem han vil; men Byens Raadstue, hvor dog vel ikke de, der have foranstaltet Prøvevalget, ere at ansee som Værter og de Jndbudne som Gjæster, bør staae aaben for Enhver, der føler Jnteresse for Sagen; thi den Jkke-Valgberettigede er ved Lovgivningen kun udelukket fra at vælge, men ikke fra at yttre sin Anskuelse med Hensyn til Valgene, og vi ansee dette for noget meget Godt, thi den oplyste og frisindede Mand vil - uagtet han ikke er i Besiddelse af en Eiendom, der skaffer ham Valgberettigelse - dog stedse kunne virke langt mere for et heldigt Valg, end den borneerte Vælger. Red.